Ligurček

Ligurček (lat. Levisticum) je rod z čeľade mrkvovité (Apiaceae). Zahŕňa jediný druh ligurček lekársky (lat. Levisticum officinale). Je to mohutná rastlina, využívaná hlavne v gastronómii.

 Opis 
Je 100-200 cm vysoká, trváca aromatická rastlina s hrubým, dužinatým a rozvetveným podzemkom a dlhými koreňmi. Byle sú priame, hrubé, duté a oblé, so striedavými, k vrcholu ústretovými až praslenovitými vetvami po troch. Listy sú striedavé, dolné so stopkou. Kvety sú obojaké, lúčovité, okrem piestika päťpočetné, s voľnými obalmi. Kalich je nezreteľný. Plodom je žltohnedá, elipsoidná hladká dvojnažka. Kvitne v júli až auguste.

 Využitie 
Pestuje sa na záhradkách ako korenie. V gastronómii sa využívajú všetky jej časti. Listy ako korenie do polievok, omáčok, šalátov, do pečenia. Plody do nakladanej zeleniny aj niektorých druhov pečiva. Podzemky možno kandizovať. Pôsobí silne močopudne - je súčasťou čajových zmesí, odstraňuje plynatosť a zlepšuje trávenie.

 Literatúra 
 V. Jirásek; F. Starý; F. Severa: Kapesní atlas léčivých rostlin (SPN)

 Iné projekty 

 Externé odkazy 
Gernot Katzer 's Spice Pages (angl. / Nemecky)
Web Botanika Wendys 

 Zdroj 

Kategória:Zelerovité
Kategória:Koreniny
Kategória:Liečivé rastliny
Kategória:Trvalé rastliny